TCAP ปิดจ๊อบซื้อหุ้นคืนควักเงิน 997.97 ล้านบาท เก็บ 19.47 ล้านหุ้น
TCAP ปิดจ๊อบซื้อหุ้นคืนควักเงิน 997.97 ล้านบาท เก็บ 19.47 ล้านหุ้น
7 ก.พ. 2562

บริษัท ทุนธนชาต จำกัด (มหาชน) หรือ TCAP แจ้วว่า ตามที่บริษัทได้แจ้งกำหนดโครงการซื้อหุ้นกรณีเพื่อการบริหารทางการเงิน(Treasury Stock) โดยเป็นการซื้อในตลาดหลักทรัพย์แห่งประเทศไทยตั้งแต่วันที่ 8 สิงหาคม 2561 ถึงวันที่ 7 กุมภาพันธ์ 2562 โดยมีจำนวนที่จะซื้อคืนตามโครงการไม่เกิน 79,296,648 หุ้น  คิดเป็นร้อยละ 6.81% ของหุ้นที่จำหน่ายได้แล้วทั้งหมด และมีวงเงินสูงสุดที่ใช้ในการซื้อหุ้นคืน 1,000 ล้านบาท
ล่าสุดได้ครบกำหนดระยะเวลาในซื้อหุ้นคืนตามที่คณะกรรมการบริษัทฯ ได้อนุมัติไว้แล้ว โดยบริษัทฯได้ดำเนินการซื้อหุ้นคืนรวมทั้งสิ้น 19,467,000 หุ้น คิดเป็นร้อยละ 1.67% ของหุ้นที่จำหน่ายได้แล้วทั้งหมด มีมูลค่ารวมทั้งสิ้น 997,970,275 บาท ดังนั้นบริษัทฯจึงขอประกาศสิ้นสุดโครงการซื้อหุ้นคืนเพื่อการบริหารทางการเงิน